Glattkjøringskurs NAF Stavanger | NAF
Vi er en av 68 lokalavdelinger som sørger for et lokalt tilbud og aktiviteter ute i distriktene gjennom entusiastiske frivillige tillitsvalgte som jobber for et sterkt og tydelig NAF.
Kurs for bedrifter i regi av NAF Glattkjøring Bue (NGB). Egne glattkjøringskurs for NAF medlemmer, sjekk ut «medlemsfordeler, aktiviteter» for tidspunkter.
NGB er et samarbeid mellom lokalavdelingene NAF avd. Stavanger og Omegn og NAF avd. Egersund og Omegn.
Deltakerne kan under trygge omgivelser oppleve hva som skjer ved kjøring på vanskelig føre, og hvordan en kan gjenvinne veggrep og kontroll over kjøretøyet. Våre kurs ser vi på som et viktig bidrag i bedriftens HMS-arbeid og skadeforebyggende tiltak. I tillegg til den belastning trafikkulykker medfører for den enkelte og familien, kan det også føre til store konsekvenser for bedriften hvis medarbeidere blir skadet eller drept.
Kurs varighet 3 timer;
- Gjennomgang av fastlagt program med praktiske øvelser (bremseøvelser, unnamanøver, nødbrems og skrenseøvelser).
Max 10 biler pr. kurs (anbefaler en kursdeltaker pr bil).
Kursstart er vanligvis fra kl. 18. Undervisning kan foregå på norsk eller engelsk.
Kommunikasjon mellom instruktør og kursdeltaker foregår med personlig dialog etter behov. En oppnår effektiv tidsutnyttelse og kursdeltaker får mer tid til de praktiske øvelsene.
Alle typer person- og varebiler kan benyttes. Valgfritt om en benytter sommerdekk eller vinterdekk/piggdekk. Vi henstiller kursdeltakerne om å demontere takbøyler/skiboks før ankomst til øvingsbane.
Vi har også en trafikksikkerhetshall som inngår i programmet. Her får deltakerne anledning til å prøve kollisjonssimulator samt få demonstrert riktig bruk av hodestøtte, sikring av barn i bil, sikring av last mv.
Våre instruktører har lang erfaring og har gjennom mange år gjennomført kurs for en rekke bedrifter og organisasjoner i Sør-Rogaland.
Kursvirksomheten foregår i tiden oktober-mars eller etter nærmere avtale. Vi håper dere finner orienteringen av interesse.